**Juan Francisco Torres Belén**, máis coñecido como **Juanfran**, nado en Crevillent (Alacant) o 9 de xaneiro de 1985, é un futbolista español. Xoga de extremo ou lateral por banda dereita e o seu actual equipo é o São Paulo FC brasileiro.

Tamén xogou un partido coa selección de fútbol de España, coa que gañou, aínda que non xogou ningún partido, a Eurocopa de 2012, o terceiro título do triplete conseguido pola selección entre 2008 e 2012, inédito na historia do fútbol.

Traxectoria
-----------

Juanfran formouse nas categorías inferiores do Kelme CF, desde onde pasou á cadea filial do Real Madrid, chegando a xogar co primeiro equipo en Primeira División o 24 de xaneiro de 2004 ante o Villarreal CF, que acabou con vitoria por 2-1 para os madrileños.

Na tempada 2005-06 foi cedido ao RCD Espanyol. Sería nese club no que conseguiría o seu primeiro título, a Copa do Rei de fútbol, enfrontándose co Zaragoza na final que se disputou no Estadio Santiago Bernabéu.

Un ano despois fichou polo Osasuna, equipo no que xogou frecuentemente como titular. O 31 de maio de 2009 marcou un gol decisivo para a permanencia do Osasuna en Primeira División, no partido que enfrontou ao equipo *rojillo* e ao Real Madrid na última xornada de Liga.

O 12 de xaneiro de 2011 foi traspasado ao Atlético de Madrid por 4 250 000 € e só dous días despois debutou como titular co conxunto branquivermello no Santiago Bernabéu no partido de ida dos cuartos de final da Copa do Rei fronte ao Real Madrid, finalizando o encontro cunha vitoria para o club branco por tres a un. No seguinte partido, o 17 de xaneiro, fixo o seu debut en liga no Vicente Calderón contra o Real Club Deportivo Mallorca (3-0). Na última xornada de liga marcou no Iberostar Estadi o seu primeiro gol coa camiseta do Atlético fronte ao Mallorca conseguindo a vitoria (3-4). Tivo un sabor especial pois dedicou o gol ao seu pai que falecera unhas semanas antes.

Na tempada 2011/12, o 28 de xullo, disputou o seu primeiro partido europeo coa camiseta do Atlético de Madrid no partido de ida da terceira rolda de clasificación da Europa League (2-1). O 28 de agosto de 2011 disputou o seu partido número 200 en Primeira División no empate a cero contra o Osasuna. O 29 de setembro, no partido correspondente á segunda xornada da fase de grupos da Europa League que lle enfrontou ao Rennes, Juanfran anotou o seu primeiro gol en competición europea pondo o definitivo empate a un no marcador. Meses máis tarde, en concreto o 9 de maio de 2012, conseguiu o seu primeiro título internacional proclamándose co seu equipo campión da Europa League ao vencer por 3-0 ao Athletic Club.

Selección nacional
------------------

Juanfran foi internacional nas categorías inferiores da selección, participando nos mundiais Sub-20 de 2003 e 2005, sendo subcampión no dos Emiratos 2003, xunto a Andrés Iniesta entre outros.

O 15 de maio de 2012 o seu nome apareceu como convocado por primeira vez na lista para os seguintes amigables da Selección española absoluta, ante Serbia e ante Corea do Sur, dada polo seleccionador Vicente del Bosque. Debutou o 26 de maio no partido contra a selección nacional de Serbia portando o dorsal número 6 e xogando o partido enteiro. Ao día seguinte, o seleccionador Vicente del Bosque convocouno para disputar a Eurocopa de 2012 que se disputaba en Polonia e Ucraína na que se proclamou campión a pesar de non disputar ningún minuto do torneo.

#### Participacións en Eurocopas

| Eurocopa | Sede | Resultado |
| --- | --- | --- |
| Eurocopa 2012 | Polonia PoloniaUcraína Ucraína | **Campión** |

Estatísticas
------------

*Actualizado o 14 de maio de 2012.*

| Club | Tempada | Categoría | Liga | Copa | Europa League | Total |
| --- | --- | --- | --- | --- | --- | --- |
| PX | Goles | PX | Goles | PX | Goles | PX | Goles |
| España **Real Madrid** | 2003/04 | Primeira División | 5 | 0 | 0 | 0 | - | - | 5 | 0 |
| 2004/05 | Primeira División | 1 | 0 | 0 | 0 | - | - | 1 | 0 |
| España **RCD Espanyol** | 2005/06 | Primeira División | 30 | 1 | 6 | 0 | - | - | 36 | 1 |
| España **CA Osasuna** | 2006/07 | Primeira División | 28 | 2 | 4 | 0 | 9 | 1 | 41 | 3 |
| 2007/08 | Primeira División | 34 | 3 | 2 | 0 | - | - | 36 | 3 |
| 2008/09 | Primeira División | 35 | 2 | 1 | 0 | - | - | 36 | 2 |
| 2009/10 | Primeira División | 33 | 4 | 3 | 0 | - | - | 36 | 4 |
| 2010/11 | Primeira División | 18 | 1 | 1 | 0 | - | - | 19 | 1 |
| España **Atlético de Madrid** | 15 | 1 | 2 | 0 | - | - | 17 | 1 |
| 2011/12 | Primeira División | 26 | 0 | 2 | 0 | 16 | 1 | 44 | 1 |
| Total | 225 | 14 | 21 | 0 | 25 | 2 | 271 | 16 |

Palmarés
--------

### Campionatos nacionais

| Título | Equipo | País | Ano |
| --- | --- | --- | --- |
| Copa do Rei | RCD Espanyol | España | 2006 |
| Copa do Rei | Atlético de Madrid | España | 2013 |
| Primeira División | Atlético de Madrid | España | 2014 |

### Copas internacionais

| Título | Equipo | País | Ano |
| --- | --- | --- | --- |
| UEFA Europa League | Atlético de Madrid | España | 2012 |
| Eurocopa | Selección española | Polonia/Ucraína | 2012 |
| Supercopa de Europa | Atlético de Madrid | España | 2012 |

### Distincións individuais

| Distinción | Ano |
| --- | --- |
| Premio banda dereita de prata de Fútbol Draft | 2006 |

Notas
-----

1. ↑  Marca, ed. (1 de xullo de 2012). "España reescribe a historia".
2. ↑  "Juanfran se va cedido al Espanyol". *Mercafutbol* (en castelán). Arquivado dende o orixinal o 02 de xullo de 2012. Consultado o 02 de xullo de 2012.
3. ↑  "Juanfran firma co CA Osasuna para as próximas catro tempadas". Arquivado dende o orixinal o 27 de setembro de 2007. Consultado o 02 de xullo de 2012.
4. ↑  Juanfran marcou o gol da permanencia
5. ↑  Club Atlético Osasuna (ed.). "Traspaso de Juanfran ao Atlético de Madrid". Arquivado dende o orixinal o 14 de xaneiro de 2011. Consultado o 12 de xaneiro de 2011.
6. ↑  Convocatoria da Selección española.
7. ↑  "Fútbol Draft 2006".

Véxase tamén
------------

### Ligazóns externas

* Sitio web oficial de Juanfran *(en castelán)*
* Estatísticas en elmundo.es *(en castelán)*
* Twitter de Juanfran *(en castelán)*

| * v
* c
* e
Selección de España - Campioa da Eurocopa de 2012 |
| --- |
| 
* 1 Casillas (c)
* 2 Albiol
* 3 Piqué
* 4 Martínez
* 5 Juanfran
* 6 Iniesta
* 7 Pedro
* 8 Xavi
* 9 Torres
* 10 Fàbregas
* 11 Negredo
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Alba
* 19 Llorente
* 20 Cazorla
* 21 Silva
* 22 Navas
* 23 Reina
* Adestrador: Del Bosque

 | España |

|  |  |
| --- | --- |
| Control de autoridades | 
* Wd: Q210914
* As: 14603
* BDFutbol: 1640
* EUfootballInfo: 27835
* FIFA: 207906
* FootballDatabase: 7047
* L'Équipe: 20217
* NFT: 47695
* SoccerBase: 37806
* Soccerway: 3012
* Thefinalball: 4366
* Transfermarkt: 16635
* UEFA: 69172
* Worldfootball: juanfran\_2

 |